เชียร์ ครีม ทำดีด้วยใจ แจกของให้พี่น้องคนไทยที่สนามหลวง
เหล่าศิลปินดารา ยังคงเดินทางมาที่ท้องสนามหลวงกันอย่างต่อเนื่อง ด้วยหัวใจที่พร้อมจะเป็นจิตอาสา นำสิ่งของมามอบให้กับประชาชนชาวไทยที่มาร่วมถวายสักการะพระบาทสมเด็จพระปรมินทรมหาภูมิพลอดุลยเดช ซึ่งในวันนี้ก็มี 2 นักแสดงสาว เชียร์ ฑิฆัมพร และ ครีม เปรมสินี เดินทางมาร่วมทำดีเพื่อพ่อในวันนี้ด้วย ซึ่งสาวเชียร์เผยว่า,เชียร์ก็พยายามมาทุกวันเท่าที่มาได้นะคะ ช่วงนี้สภาวะทางใจทุกคนก็อาจจะรู้สึกลงๆ กันไปบ้าง แต่เชียร์ก็เชื่อว่าทุกคนสามารถเข้มแข็งได้ หน้าที่ไหนที่เราต้องทำเราก็ต้องดำเนินต่อไป ทำหน้าที่ของตัวเองให้ดีที่สุดตามที่พ่อสอนไว้ ซึ่งส่วนตัวเชียร์เองแล้วเชียร์จะชอบมาช่วงเวลาดึกๆ เสร็จงานเมื่อไหร่ก็จะรีบมาเพราะเชียร์รู้สึกว่าเชียร์คิดถึงพระองค์ท่าน อยากจะมาอยู่ใกล้ๆ พระองค์ท่านให้ได้มากที่สุดเท่าที่เราจะสามารถทำได้,ภาพคนไทยที่รักกันและช่วยเหลือกันตอนนี้ เชียร์เชื่อว่ามันคือภาพที่พ่อหลวงของเราจะชื่นใจมากที่สุด เพราะว่าสิ่งหนึ่งเลยที่เชียร์เคยมีโอกาสได้รับรู้นั่นก็คือพระองค์ท่านทรงเป็นห่วงเรื่องความสามัคคีของคนไทย และตัวเชียร์เองก็เชื่อด้วยว่าทุกคนคงชื่นใจที่อย่างน้อยๆ ภาพที่หลายๆ คนวิตกว่าจะเห็นคนไทยโศกเศร้า แต่วันนี้ทุกคนกลับเข้มแข็ง รวมถึงเราได้เห็นภาพต่างๆ ข้อมูลต่างๆ ขอพ่อหลวง ซึ่งนั่นก็มีส่วนช่วยให้เราทุกคนเข้มแข็งและอยากที่จะสู้ต่อไป ถึงแม้ทุกคนอาจจะใส่ชุดดำแต่ทุกคนยังเข้มแข็งค่ะ,เชียร์มีภาพของพ่อหลวงที่ประทับใจเยอะมาก เยอะจนไม่รู้ว่าจะพูดยังไงให้หมด แต่ภาพที่เชียร์ติดตาและเชื่อว่าหลายๆ คนก็คงไม่ลืม นั่นก็คือภาพที่พระองค์ท่านทรงงานตลอดเวลา พระองค์ท่านเสด็จพระราชดำเนินไปทุกๆ ที่ที่มีปัญหา ไม่ว่าจะเป็นพื้นที่น้ำท่วม พื้นที่แห้งแล้ง หรือพื้นที่ที่ ไม่สะดวกสบาย พ่อหลวงของเราจะไปอยู่ที่นั่นตลอดเวลา ภาพที่พระองค์เป็นห่วงชาวไทย เป็นห่วงลูกๆ ของพระองค์เป็นภาพที่ติดตาไม่ลืม,สำหรับปรัชญาชีวิตที่พระองค์ท่านได้ทรงฝากไว้ จริงๆ เชียร์ต้องบอกก่อนว่าสิ่งที่พ่อหลวงของเราทรงทำให้เห็นและทรงปฏิบัตินั้นเป็นแบบอย่างที่ดีในทุกๆ ด้าน และเราก็สามารถเดินตามรอยพระองค์ท่านได้หมดในทุกๆ ด้านเช่นกัน เพราะถ้าหากเราเดินตามเราต้องไปสู่ในจุดที่ดีได้แน่นอน แต่ถ้าจะให้เชียร์พูดสักหนึ่งเรื่อง เชียร์ก็คงต้องหยิบยกเรื่องที่พระองค์ท่านเป็นนักเสียสละที่ยิ่งใหญ่ค่ะ เชียร์ไม่เคยเห็นใครในโลกที่จะมีความวิริยะอุตสาหะที่จะเรียนรู้ในทุกๆ ด้าน และสามารถทำในทุกๆ ด้านให้ดี เพื่อที่จะแก้ไขให้คนอื่นๆ อยู่ดีกินดี ซึ่งถ้าหากลองเป็นเรา ถ้าให้เราได้ลองทำอะไรที่ไม่ถนัดเราคงเสียเวลากับมันนานมากจนเรารู้สึกท้อจนล้มเลิก แต่พระองค์ท่านไม่เคยเลย ไม่เคยมีที่จะแบบว่าทำแล้วจะยกเลิกไม่ทำ เพราะพระองค์ท่านทรงมีเป้าหมายที่สำคัญนั่นก็คือเราทุกคน,พระองค์ท่านเป็นคนที่มองทุกอย่างอย่างละเอียดอ่อนมาก เชียร์เคยได้อ่านสิ่งที่พระองค์ได้เคยตรัสไว้ ซึ่งนั่นก็จะมีหนึ่งอย่างที่บอกว่า ใช้ศิลปะในการเล่าเรื่อง ซึ่งเชียร์คิดว่านั่นคือเรื่องของอารมณ์ความรู้สึกที่พระองค์ท่านทรงเห็นความสำคัญ และในฐานะที่เราเองก็เป็นนักแสดง เราก็รู้สึกว่าพระองค์ท่านทรงมองอย่างมีคุณค่าและมองอย่างลึกซึ้งลงไปที่จะใช้ประโยชน์ตรงนี้ในการเล่าอะไรต่างๆ ที่เป็นประโยชน์ ถือเป็นเรื่องน่าทึ่งค่ะ,หากเชียร์สามารถบอกอะไรกับพระองค์ท่านได้ เชียร์ก็อยากบอกว่าเชียร์รักท่านมาก รักค่ะ รักสุดๆ เลย รักและเทิดทูนที่สุดในชีวิต ชีวิตของเชียร์เองก็เป็นลูกคนหนึ่งที่เทิดทูนพระองค์ท่านสุดหัวใจมากๆ แต่เหนืออื่นใดก็รู้สึกดีอยู่อย่างหนึ่งที่พระองค์ท่านทรงหายเหนื่อย ทรงได้พักผ่อน เชื่อค่ะว่าทุกคนอยากอยู่ใต้ร่มพระบารมีของพระองค์ท่านตลอดไป แต่ว่าสัจธรรมของโลกยังไงแล้วมันก็ต้องมีสักวันที่เราจะต้องลาจากกัน ฉะนั้นสิ่งที่พระองค์ทรงทิ้งไว้ให้เราทุกคน เราก็จะยึดถือและปฏิบัติตามไปให้ได้มากที่สุดเท่าที่เราจะทำได้ สัญญาค่ะว่าจะทำทุกๆ อย่างที่พ่อทำให้ดีที่สุดค่ะ,ทางด้านนักแสดงสาว ครีม เปรมสินี กล่าวว่า,จริงๆ ตลอดอาทิตย์หนึ่งที่ผ่านมาตัวครีมเองยังไม่มีโอกาสได้มาแจกของนะคะ แต่ครีมก็มาที่สนามหลวงทุกวัน และพอวันนี้มีเพื่อนๆ ชวนให้เรามาช่วยทำของมาช่วยแจกของก็เลยได้มาค่ะ ซึ่งพอได้มาเห็นน้ำใจคนไทยแบบนี้เราเองก็ตื้นตันนะคะ และถึงแม้ในอนาคตเหตุการณ์นี้จะผ่านไปแล้วครีมก็ยังอยากให้ทุกๆ คนจำความรู้สึกนี้เอาไว้ อยากให้คนไทยรู้สึกสามัคคีและกลมเกลียวกันแบบนี้ตลอดไปค่ะ,มีพระราชดำรัสของพระองค์ท่านอยู่อันหนึ่งที่ครีมชอบมาก เพราะพ่อครีมที่เป็นทหารท่านจะเล่าให้ฟังอยู่บ่อยๆ อย่างเช่นคำว่า ปิดทองหลังพระ ซึ่งตอนแรกครีมก็ไม่เข้าใจนะคะว่ามันหมายความว่าอะไร แต่ท่านก็อธิบายว่าให้เราทำความดีไปเรื่อยๆ ติดทองไปเรื่อยๆ ติดให้ทองล้นออกมาอยู่ข้างหน้าและเมื่อนั้นคนก็จะเห็นความดีของเราเอง ซึ่งมันก็เป็นเรื่องจริงนะคะ บางอย่างที่เราทำเราไม่จำเป็นต้องทำเพราะหวังผลตอบแทนหรอก ขอแค่เราทำ สุดท้ายไม่ว่ายังไงเราก็จะได้รับเอง,ด้วยความที่ครีมเป็นลูกทหาร ตอนเด็กๆ คุณพ่อก็จะชวนตลอดเวลามีกิจกรรมสวนสนามหรืออะไรก็แล้วแต่ แต่อย่างที่บอกว่าตอนนั้นเรายังเด็กก็เลยเลือกที่จะไม่ไป จนทุกวันนี้เราโตขึ้นเราก็เริ่มมาคิดได้ว่ามันน่าเสียใจมากที่เราตัดสินใจแบบนั้น แต่ก็เคยได้มีโอกาสรับเสด็จครั้งหนึ่งตอนที่ท่านอยู่ศิริราชกำลังจะเสด็จฯ กลับวังไกลกังวล ตอนนั้นครีมก็ไปนั่งรอ 4-5 ชั่วโมงและรู้สึกว่ามันเป็นความรู้สึกที่ดีมากถึงแม้จะเป็นแค่ช่วงเวลาแวบเดียวที่ขบวนท่านเสด็จฯ ผ่านไป และพอมาวันนี้เราคิดว่าเราจะไม่ได้เห็นท่านแล้ว ก็เลยรู้สึกเสียใจว่าทำไมตอนเด็กๆ เราถึงไม่ทำตอนที่มีคนบอกให้ทำ และพอจะทำเอาวันนี้มันก็เกือบช้าแล้วด้วยซ้ำที่จะกลับมาทำ,ยังจำความรู้สึกวันนั้นได้อยู่เลยที่ไปนั่งรอรับเสด็จ ครีมไปนั่งโบกธง ก็เห็นพระองค์ท่านประทับรถยนต์ผ่านไป ตื้นตันใจมากค่ะ คือเราไม่จำเป็นต้องเข้าไปหรอกแต่เราทำยังไงก็ได้ให้เราได้อยู่ใกล้ที่สุดแค่นั้นเราก็สบายใจแล้ว ครีมเชื่อเหลือเกินว่าทุกคนที่มาที่นี่เขาขอแค่ให้ได้มา ขอแค่ให้ได้มากราบแค่ให้ได้มาเห็นก็สุขใจแล้ว เพราะจิตใจของคนไทยตอนนี้เหมือนขาดที่ยึดเหนี่ยวทางใจ ฉะนั้นอะไรที่ทำได้หรืออะไรที่มันเป็นเรื่องดีๆ ก็อยากให้ทุกคนช่วยกันทำ,ต่อจากนี้ไปครีมก็คงจะนำพวกปรัชญาชีวิตหรือสิ่งที่พระองค์ท่านทรงสอนมาปรับใช้ นั่นคงเป็นสิ่งที่เราพอจะทำได้ อย่างเช่นพวกความพอเพียง ความประหยัด ความสามัคคี ครีมเชื่อว่าคำสอนทุกอย่างยังอยู่ในใจของพวกเราค่ะ
เชียร์ ฑิฆัมพร และ ครีม เปรมสินี เดินทางมาร่วมทำดีเพื่อพ่อในวันนี้ ด้วยหัวใจที่พร้อมจะเป็นจิตอาสา นำสิ่งของมามอบให้กับประชาชนชาวไทยที่มาร่วมถวายสักการะพระบาทสมเด็จพระปรมินทรมหาภูมิพลอดุลยเดช 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ครีม เปรมสินี รัตนโสภา,เชียร์ ฑิฆัมพร ฤทธิ์ธาอภินันท์,ดาราจิตอาสา,เชียร์,ครีม,ข่าว,บันเทิง,ไทยรัฐออนไลน์